钦定古今图书集成/理学汇编/文学典/第151卷 > 《章疏日繁疏》前人
## 钦定古今图书集成/理学汇编/文学典/第151卷 > 《章疏日繁疏》前人

“臣办事垣中察本科《发抄底簿》，见近日章疏较崇祯
初年增十之五，较万历中年增十之七。一科如此，别
科可知。”夫议论日多则事功自应日集。乃近来中外
景象，无论不及神庙时，并不及崇祯之初多矣。盖议
论者精神之薄也。意念外浮则力量中歉，理所必然，
无足怪也。故密奏日多则边防愈坏，筹计日多则财
“用日亏，启事日多，则人才愈锢。此其病在议论多，虚
饰亦多也。”皇上励精图治，锐意太平，第一急务，无如
课实效。课实效，无如省议论。省议论，须从六曹大臣
始。盖六曹者，事功之府也，朝廷之大政寄焉。诸臣果
能公忠体国，殚力救时，不顾利钝，不避劳怨，天下事
岂遂不可为？抄发到部，或即具覆，不“必诿之别曹，不
必推之抚按，或不必覆，照例存案汇销，一力担当，大
家实做，如此则章疏之省，不知凡几矣。”由此而论，台
谏之臣，是以言为责者也。畜狸欲捕，养鹰欲击，言诚
不厌烦数也。若浮泛之条议，市恩之奏荐，与据风闻
而纠在外之小吏，则宜禁，亦省章疏之一端也。至于
各曹之官，自有职掌，黾勉图之，日不遑给，何暇出位
而纷纭建白，凡事无关系，率妄沽名，则宜禁。此亦省
章疏之一端也。在外抚按，于重大情事，自应时时奏
闻。若钱粮之起解，参罚之开复，官员之更调，行间之
零级小捷，事关该部者，应行咨达部。若琐事概行亵
渎，则宜禁。此亦省章疏之一端也。通政之司，职在封
駮，尔“因廉耻道丧，人希进取，游说不根之徒，有如聚
讼，凡此者宜禁。”此亦省章疏之一端也。又如内外臣工，凡经论劾，当如祖宗朝旧事，平心静听，上俟皇上
之鉴裁，下俟举朝之公论，闻言哓哓激辩者则宜禁。
此亦省章疏之一端也。有此数禁，议论日减。皇上批
答之暇，时御文华殿，召大臣商确政事，讲“求道理，务
令朝奉命而夕行，从此而政不清简、功不毕集”者，未
之有也。